শ্রীলংকা: ব্যাপক বিক্ষোভের মুখে প্রধানমন্ত্রী মহিন্দা রাজাপাক্সার পদত্যাগ
শ্রীলংকার প্রধানমন্ত্রী মহিন্দা রাজাপাক্সা পদত্যাগ করেছেন।  গত মাস থেকে দেশটিতে তীব্র অর্থনৈতিক সংকট, জিনিসপত্রের মূল্যবৃদ্ধি ও বিদ্যুৎবিভ্রাটের মধ্যে ব্যাপক সরকারবিরোধী বিক্ষোভ ছড়িয়ে পড়ার প্রেক্ষাপটে এই পদত্যাগের ঘটনা ঘটলো।
রাজধানী কলম্বোতে বিক্ষোভকারীদের সাথে মি. রাজাপাক্সার সমর্থকদের সহিংস সংঘর্ষের পর পুরো দেশজুড়ে কারফিউ জারি করা হয়।
কলম্বোতে প্রধানমন্ত্রী ও প্রেসিডেন্টের দফতরের সামনে সহিংসতার কারণে পুলিশ মোতায়েন করা হয়। নিরাপত্তা বেষ্টনী ভেঙে বিক্ষোভকারীরা এগিয়ে যাবার চেষ্টা করলে তাদের বিরুদ্ধে পুলিশ কাঁদানে গ্যাস ও জলকামান ব্যবহার করে।
এ সংঘর্ষে কমপক্ষে রাজধানীতে ৭৮ ব্যক্তি আহত হয় বলে স্থানীয় একটি হাসপাতাল জানিয়েছে।
শ্রীলংকার স্থানীয় সংবাদমাধ্যমে এর আগে রিপোর্ট বের হয়েছিল যে তার ভাই দেশটির  প্রেসিডেন্ট গোটাবায়া রাজাপাক্সা প্রধানমন্ত্রীকে পদত্যাগ করার অনুরোধ করেছেন।
মহিন্দা রাজাপাক্সা এই খবর প্রত্যাখ্যান করেছিলেন।
শ্রীলংকার অর্থনীতিতে বিপর্যয়, যে ছয়টি কারণে দেশটির এই দুর্দশা
শ্রীলংকায় তুমুল বিক্ষোভের মধ্যে সংখ্যাগরিষ্ঠতা হারালো সরকার
সরকার-বিরোধী বিক্ষোভে উত্তাল কলম্বো, রাজাপাক্সার পদত্যাগ দাবি
কলম্বো পোর্ট সিটি কি হতে যাচ্ছে এক নতুন দুবাই, নাকি চীনা ছিটমহল
শ্রীলংকায় এখন যে অর্থনৈতিক সংকট চলছে তা ১৯৪৮ সালে ব্রিটেনের কাছ থেকে দেশটির স্বাধীনতা পাবার পরবর্তীকালের সবচেয়ে গুরুতর সংকট।
ছিয়াত্তর বছর বয়স্ক মি. মহিন্দা রাজাপক্সা আজ প্রেসিডেন্টের কাছে তার পদত্যাগপত্র পাঠান।
তিনি বলেন, সংকট কাটিয়ে উঠতে একটি সর্বদলীয় সরকার গঠনের পথ পরিষ্কার করতে তার এ পদত্যাগ সহায়ক হবে বলে তিনি আশা করছেন।
তবে বিশ্লেষকরা বলছেন, যেহেতু তার ভাই প্রেসিডেন্ট পদে আছেন - তাই  এ পদত্যাগ সরকারবিরোধী বিক্ষোভকারীদের সন্তুষ্ট করতে পারবে কিনা, তা নিয়ে সংশয় আছে।

শ্রীলংকার প্রধানমন্ত্রী মহিন্দা রাজাপাক্সা পদত্যাগ করেছেন।  গত মাস থেকে দেশটিতে তীব্র অর্থনৈতিক সংকট, জিনিসপত্রের মূল্যবৃদ্ধি ও বিদ্যুৎবিভ্রাটের মধ্যে ব্যাপক সরকারবিরোধী বিক্ষোভ ছড়িয়ে পড়ার প্রেক্ষাপটে এই পদত্যাগের ঘটনা ঘটলো।